23. ΝΟΜΟΣ υπ’ αριθ. 1381 της 28/29 Δεκ. 1949 Περί τροποποιήσεως διατάξεων αφορωσών την αναθεώρησιν εκλογικών καταλόγων και καταλόγων εκλογικών βιβλιαρίων. Άρθρ.1.-Το εκλογικόν δικαίωμα ασκείται υπό των εγγεγραμμένων εις τους εκλογικούς καταλόγους και καταλόγους εκλογικών βιβλιαρίων κατά τας περί καταρτισμού και αναθεωρήσεως αυτών ισχυούσας διατάξεις. Προκειμένου όμως περί εκλογέων αφικνουμένων εκ του εξωτερικού προς εκπλήρωσιν στρατιωτικής υποχρεώσεως κληρωτού ή εφέδρου, δεν απαιτείται εγκατάστασις εν τινι Δήμω ή Κοινότητι, δια την εις τον εκλογικόν κατάλογον ή κατάλογον εκλογικών βιβλιαρίων εγγραφήν. Άρθρ.2.-(Κατηργήθη δια του άρθρ.2 Α.Ν. 1508/50). Άρθρ.3.-(Περιελήφθη εις το Άρθρ. 27 παρ.2 του Β.Δ. 15/16 Οκτ. 1952 περί κωδικοποιήσεως των περί εκλογής βουλευτών διατάξεων). Άρθρ.4.-5.(Αναφέρονται εις την αναθεώρησιν εκλογικών καταλόγων του έτους 1950). Άρθρ.6.-Δύνανται δια Β.Δ/τος εκδιδομένου προτάσει του Υπουργού Εσωτερικών να καθορισθή επί πλέον των ισχυουσών διατάξεων, ειδικώτερον η διαδικασίαν υποβολής εις τους Προέδρους Πρωτοδικών καταστάσεως των συνεπεία καταδίκης στερηθέντων του δικαιώματος του ψηφοφορείν, προς διαγραφήν αυτών εκ των εκλογικών καταλόγων και καταλόγων εκλογικών βιβλιαρίων. 